**Alkukartoitus, tarvitaanko tietosuojaa koskeva vaikutustenarviointi**

Tällä lomakkeella arvioidaan, aiheuttaako suunnitteilla oleva henkilötietojen käsittely luonnollisten henkilöiden (ihmisten) oikeuksille riskejä, joiden hallitsemiseksi tulee tehdä tietosuojaa koskeva vaikutustenarviointi.

**Alkukartoituksen ohje:**

Kun suunnittelet uutta toimintaa, prosessia tai järjestelmän hankintaa tai muutosta olemassaolevaan, arvioi ensin:

Käsitelläänkö suunnitellussa toiminnassa tai järjestelmässä henkilötietoja?

*Henkilötietoja ovat sellaiset tiedot, joiden perusteella henkilö voidaan tunnistaa suoraan tai välillisesti esimerkiksi yhdistämällä yksittäinen tieto johonkin toiseen tietoon, joka mahdollistaa tunnistamisen. Henkilötietoja ovat esimerkiksi nimi, osoite, henkilötunnus, IP-osoite (IP-osoite silloin kun se ei yhdisty käyttäjään ei ole henkilötieto, esim. tulostimen IP-osoite), potilastiedot, valokuvat jne.*

|  |  |
| --- | --- |
|  | Ei |

|  |  |
| --- | --- |
|  | Kyllä |

Jos vastasit Kyllä, jatka tämän alkukartoituksen täyttämistä. Jos vastasit ei, alkukartoitusta ja varsinaista vaikutustenarviointia ei tarvitse tehdä.

Täytä taustatiedot:

|  |  |
| --- | --- |
| Lyhyt selostus siitä, millaista henkilötietojen käsittelyä suunnitellaan: |  |
| Arvioinnin tekijä(t): |  |
| Organisaatio: |  |
| Arvioinnin ajankohta: |  |

Vastaa sekä osan A että B kaikkiin kysymyksiin Kyllä / Ei laittamalla rasti ruutuun. Anna Kyllä-vastaukseen pyydetyt lisätiedot.

**Osa A**:

Jos vastataan **Kyllä** yhteenkin kysymykseen, vaikutustenarviointi tulee tehdä.

**Osa B**:

Jos vastataan **Kyllä** kahteen tai useampaan kysymykseen, vaikutustenarviointi tulee tehdä. Mitä useampaan kohtaan vastataan kyllä, sitä suurempaa riskiä käsittelystä saattaa aiheutua.

**Jos alkukartoituksen vastaukset osoittavat, että vaikutustenarviointia ei tarvitse tehdä**, tulee tietosuojavaatimukset huomioida käyttämällä Tietosuojan tarkistuslistaa.

**Osa A, kysymykset:**

1. Ollaanko ottamassa käyttöön uutta teknologiaa, jota ei ole kaupungilla aiemmin käytetty?

*Esimerkiksi sormenjälkien ja kasvojen tunnistuksen yhdistäminen kulunvalvonnan parantamiseksi jne. Uuden tekniikan käytön henkilökohtaiset ja sosiaaliset seuraukset eivät välttämättä ole tiedossa.*

|  |  |
| --- | --- |
|  | Ei |

|  |  |
| --- | --- |
|  | Kyllä, lisää lyhyt selostus siitä, mitä tehdään: |

1. Käsitelläänkö arkaluonteisia tai muuten hyvin henkilökohtaisia tietoja?

*Tähän kuuluvat erityiset henkilötietoryhmät (esim. terveystiedot, geneettiset ja biometriset tiedot, rikostuomiot, etninen alkuperä), sosiaalihuollon tiedot ja henkilökohtaiset asiakirjat kuten sähköpostit.*

|  |  |
| --- | --- |
|  | Ei |

|  |  |
| --- | --- |
|  | Kyllä, lisää lyhyt selostus siitä, mitä tehdään: |

1. Käsitelläänkö biometrisiä tietoja?

*Biometriset tiedot ovat henkilön fyysisiin ja fysiologisiin ominaisuuksiin tai käyttäytymiseen liittyvällä teknisellä käsittelyllä saatuja henkilötietoja, kuten kasvokuvia tai sormenjälkitietoja, joiden perusteella kyseinen henkilö voidaan tunnistaa tai kyseisen henkilön tunnistaminen voidaan varmistaa*

|  |  |
| --- | --- |
|  | Ei |

|  |  |
| --- | --- |
|  | Kyllä, lisää lyhyt selostus siitä, mitä tehdään: |

1. Käsitelläänkö geneettisiä tietoja?

*Geneettiset tiedot ovat tietoja, jotka koskevat henkilön perittyjä tai hankittuja geneettisiä ominaisuuksia, joista selviää yksilöllistä tietoa kyseisen henkilön fysiologiasta tai terveydentilasta ja jotka on saatu erityisesti kyseisen henkilön biologisesta näytteestä analysoimalla*

|  |  |
| --- | --- |
|  | Ei |

|  |  |
| --- | --- |
|  | Kyllä, lisää lyhyt selostus siitä, mitä tehdään: |

1. Siirretäänkö erityisiin henkilötietoryhmiin kuuluvia tai salassa pidettäviä henkilötietoja sellaisiin maihin EU/ETA-alueen ulkopuolelle, joiden osalta Euroopan komissio ei ole tehnyt päätöstä tietosuojan riittävyydestä?

*Euroopan komissio on tehnyt päätökset maista, joissa se katsoo tietosuojan tason olevan riittävän eikä erityisiä suojatoimia tarvita, jos tietoja käsitellään näissä maissa. Komission tähän mennessä antamat vastaavuuspäätökset koskevat: Andorra, Argentiina, Färsaaret, Guernsey, Israel, Mansaari, Japani, Jersey, Uusi-Seelanti, Sveitsi ja Uruguay. Lisäksi komissio on antanut osittaisen vastaavuuspäätöksen koskien Kanadaa (kaupalliset organisaatiot).*

*Henkilötietojen siirrolla EU/ETA-alueen ulkopuolelle tarkoitetaan esimerkiksi tilanteita, jolloin tietoja tallennetaan EU/ETA-alueen ulkopuolella sijaitsevaan pilvipalveluun tai palveluntarjoajana toimivalla henkilötietojen käsittelijällä on pääsy etäyhteydellä henkilötietoihin EU/ETA-alueen ulkopuolelta. Lähtökohtaisesti pilvipalveluntarjoajalla on aina pääsy palvelussa käsiteltävään tietoon, mikäli tieto on elinkaarensa aikana palvelussa selväkielisessä muodossaan tai palveluntar-joajalla on pääsy tiedon salaamiseen käytettyihin salausavaimiin.*

|  |  |
| --- | --- |
|  | Ei |

|  |  |
| --- | --- |
|  | Kyllä, lisää lyhyt selostus siitä, mitä tehdään: |

1. Käsitelläänkö henkilöiden sijaintitietoja?

*Näitä ovat esim. kartta- ja koordinaattitiedot, verkkotukiasemat, wifi-tiedot.*

|  |  |
| --- | --- |
|  | Ei |

|  |  |
| --- | --- |
|  | Kyllä, lisää lyhyt selostus siitä, mitä tehdään: |

1. Käsitelläänkö henkilötietoja Whistleblowing-tarkoituksiin eli ns. eettisen kanavan tai vihjelinjan yhteydessä?

*Ilmiantojärjestelmien kautta organisaation henkilöstön jäsen tai muu taho voi nimettömänä tuoda ilmi organisaation epäeettistä ja arvojen vastaista toimintaa tai sisäisiä rikkomuksia.*

|  |  |
| --- | --- |
|  | Ei |

|  |  |
| --- | --- |
|  | Kyllä, lisää lyhyt selostus siitä, mitä tehdään: |

1. Käsitelläänkö erityisiä henkilötietoryhmiä tieteellistä tai historiallista tutkimustarkoitusta varten?

*Käsiteltäessä erityisiä henkilötietoryhmiä (esim. terveystiedot, geneettiset ja biometriset tiedot, rikostuomiot, etninen alkuperä) tieteellistä tai historiallista tutkimustarkoitusta varten, tulee aina laatia tietosuojaa koskeva vaikutustenarviointi. Vaikutustenarviointi tulee toimittaa kirjallisesti tiedoksi tietosuojavaltuutetulle ennen käsittelyyn ryhtymistä.*

|  |  |
| --- | --- |
|  | Ei |

|  |  |
| --- | --- |
|  | Kyllä, lisää lyhyt selostus siitä, mitä tehdään: |

**Osa B, kysymykset:**

1. Käytetäänkö henkilötietoja arviointiin ja analysointiin, kuten profilointiin ja ennakointiin?

*Liittyvätkö käsiteltävät tiedot erityisesti henkilöiden työsuoritukseen, taloudelliseen tilanteeseen, terveyteen, henkilökohtaisiin mieltymyksiin tai kiinnostuksen kohteisiin, luotettavuuteen tai käyttäytymiseen, sijaintiin tai liikkumiseen?*

|  |  |
| --- | --- |
|  | Ei |

|  |  |
| --- | --- |
|  | Kyllä, lisää lyhyt selostus siitä, mitä tehdään: |

1. Onko kyse automaattisista päätöksistä, joilla on ihmisiä koskevia oikeusvaikutuksia tai jotka vaikuttavat vastaavalla tavalla merkittävästi?

*Automaattista päätöksentekoa on esim. robotiikan tai tekoälyn hyödyntäminen päätöksenteossa. Voiko käsittely johtaa henkilön ulkopuolelle jättämiseen tai syrjintään?*

|  |  |
| --- | --- |
|  | Ei |

|  |  |
| --- | --- |
|  | Kyllä, lisää lyhyt selostus siitä, mitä tehdään: |

1. Onko kyse järjestelmällisestä valvonnasta, jossa käsittelyllä tarkkaillaan, valvontaan ja kontrolloidaan ihmisiä?

*Henkilöiden tarkkailuun, seurantaan tai valvontaan käytettävä tietojenkäsittely sekä tietojen kerääminen verkkojen välityksellä tai ”yleisölle avoimen alueen järjestelmällinen valvonta laajamittaisesti”. Henkilöt eivät välttämättä ole tietoisia siitä, kuka kerää heidän tietojaan ja miten niitä tullaan käyttämään. Lisäksi yksittäisten henkilöiden voi olla mahdotonta välttyä joutumasta tällaisen tietojenkäsittelyn kohteeksi julkisissa tiloissa tai yleisölle avoimissa tiloissa.*

|  |  |
| --- | --- |
|  | Ei |

|  |  |
| --- | --- |
|  | Kyllä, lisää lyhyt selostus siitä, mitä tehdään: |

1. Käsitelläänkö henkilötietoja laajamittaisesti?

*Laajamittaisuus voi liittyä henkilöiden määrään, henkilötietojen määrään, käsittelyn kestoon tai pysyvyyteen sekä maantietellliseen ulottuvuuteen.*

|  |  |
| --- | --- |
|  | Ei |

|  |  |
| --- | --- |
|  | Kyllä, lisää lyhyt selostus siitä, mitä tehdään: |

1. Onko henkilötiedot yhdistetty, esimerkiksi kahdesta tai useammasta käsittelytoiminnasta, joilla on eri tarkoitus ja/tai eri rekisterinpitäjät, sillä tavoin, että se ylittää rekisteröityjen kohtuulliset odotukset siitä, miten heidän henkilötietojaan käsitellään?

*Onko mahdollista, että tietoja käytetään henkilöille ilmoitetun käyttötarkoituksen ulkopuolisiin tarkoituksiin?*

|  |  |
| --- | --- |
|  | Ei |

|  |  |
| --- | --- |
|  | Kyllä, lisää lyhyt selostus siitä, mitä tehdään: |

1. Koskevatko henkilötiedot heikommassa asemassa olevia ihmisiä?

*Heikossa asemassa olevilla rekisteröidyillä tarkoitetaan esimerkiksi lapsia, työntekijöitä, muita heikommassa asemassa olevia ja erityistä suojelua tarvitsevia väestöryhmiä (mielenterveysongelmista kärsivät henkilöt, turvapaikanhakijat tai ikääntyneet ihmiset, potilaat jne.) sekä kaikkia muita rekisteröityjä, joiden suhteessa rekisterinpitäjään voidaan havaita epätasapaino.*

|  |  |
| --- | --- |
|  | Ei |

|  |  |
| --- | --- |
|  | Kyllä, lisää lyhyt selostus siitä, mitä tehdään: |